《江城梅花引》
清代·沈岸登

夕阳都在小楼西。更桥西。更湖西。湖外青山，山色晚来低。

春又阑删人又去，愁独自，下帘拢，听马嘶。

马嘶。马嘶。路还迷。柳几堤。竹几篱。鞭也，鞭也，鞭不到、红扇双扉。

况是行云，和雨做新泥。且住拗花花未落，花落后，怕重游，旧径非。

作者简介：（?—1702）浙江平湖人，一作嘉兴人，字覃九，号南渟，又号惰耕村叟。工词，与龚翔麟、朱彝尊等称“浙西六家”。兼善诗、书、画。有《黑蝶斋诗词钞》、《古今体词韵》、《春秋纪异》。